ai4bharat/Pralekha huggingface dataset:
पेट्रोलियम आणि नैसर्गिक वायू मंत्रालय
देशात उत्पादित कच्च्या तेलाची विक्री नियंत्रणमुक्त करण्याला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखालील आर्थिक व्यवहारावरील मंत्रिमंडळ समितीने ‘देशात उत्पादित कच्च्या तेलाच्या विक्रीवरील नियंत्रण हटवण्याला मंजुरी दिली आहे. तसेच सरकारने 01.10.2022 पासून कच्च्या तेलाचे वितरण थांबवण्याचा निर्णय घेतला आहे.यामुळे शोध आणि उत्पादन  ऑपरेटरना विपणन स्वातंत्र्य मिळेल. सरकार किंवा त्याने नामांकित केलेल्या किंवा सरकारी कंपन्यांना कच्चे तेल विकण्याच्या उत्पादन विभागणी करारातील  अटीमध्ये त्यानुसार सूट देण्यात येईल.
सर्व शोध आणि उत्पादन कंपन्या आता त्यांच्याकडील कच्चे तेल देशांतर्गत बाजारात विकण्यास स्वतंत्र असतील. रॉयल्टी, उपकर सारख्या सरकारी महसुलाची गणना सर्व करारांमध्ये एकसमान आधारावर केली जाईल. मात्र निर्यातीला परवानगी नसेल.
या निर्णयामुळे आर्थिक घडामोडीना आणखी चालना मिळेल, तेल आणि वायू क्षेत्रात गुंतवणुकीला प्रोत्साहन मिळेल. 2014 पासून सुरू करण्यात आलेल्या परिवर्तनात्मक सुधारणांच्या मालिकेतील हा निर्णय आहे. तेल आणि वायूचे उत्पादन, पायाभूत सुविधा आणि विपणनाशी संबंधित धोरणे अधिक पारदर्शक करण्यात आली असून व्यवसाय सुलभता आणि ऑपरेटर/उद्योगांना अधिक परिचालन लवचिकता पुरवण्यावर भर देण्यात आला आहे
पार्श्वभूमी
सरकारने गेल्या आठ वर्षांत शोध आणि उत्पादन क्षेत्रात अनेक प्रगतीशील सुधारणा जसे की गॅससाठी किंमत आणि विपणन स्वातंत्र्य, स्पर्धात्मक ई-बोली प्रक्रियेद्वारे गॅसच्या किमती ठरवणे, हायड्रोकार्बन शोध परवाना धोरण अंतर्गत महसूल विभागणी करार  केल्या आहेत. अनेक बोली फेऱ्यांद्वारे मोठ्या प्रमाणात पट्ट्यांचे वाटप करण्यात आले आहे. परिणामी, 2014 पूर्वी दिलेल्या क्षेत्राच्या तुलनेत एकरी क्षेत्राचे वाटप जवळजवळ दुप्पट झाले आहे. फेब्रुवारी 2019 पासून, अवघड खोऱ्याकरिता महसूल विभागणी न करता जास्तीत जास्त उत्पादन घेण्यावर भर देणाऱ्या सुधारणा करण्यात आल्या आहेत.
ग्रामीण विकास मंत्रालय
अमृत महोत्सवाचा भाग म्हणून 152 सक्षम केंद्रे  आठवडाभरात झाली सुरू
नवी दिल्ली, 22 ऑक्टोबर 2021
स्वातंत्र्याच्या अमृत महोत्सवाचा एक भाग म्हणून, केंद्रीय ग्रामविकास मंत्रालयाच्या दीनदयाल अंत्योदय योजना - राष्ट्रीय ग्रामीण आजीविका अभियान  अंतर्गत, 4-8 ऑक्टोबर, 2021 दरम्यान देशातील 13 राज्यांमधील 77 जिल्ह्यांमध्ये एकूण 152 आर्थिक साक्षरता आणि सेवा वितरण केंद्र  सुरू करण्यात आली.
आर्थिक साक्षरता आणि सेवा वितरण केंद्र  ही ग्रामीण भागातील स्वयंसहाय्यता गट  कुटुंबांच्या मूलभूत आर्थिक गरजा भागवविण्याच्या दृष्टीने एकाच ठिकाणी सर्व उपलब्ध सेवा /एक खिडकी यंत्रणा म्हणून काम करेल.स्वयंसहाय्यता गट आणि ग्रामीण भागातील गरीबांना आर्थिक साक्षरता प्रदान करणे आणि आर्थिक सेवा  प्रदान करणे, हे केंद्राचे मुख्य उद्दिष्ट आहे. प्रशिक्षित समुदाय संसाधन व्यक्ती  यांच्या मदतीने, एसएचजी नेटवर्कद्वारे, मुख्यत्वे क्लस्टर स्तरीय संघाच्या  पातळीवर या केंद्रांचे व्यवस्थापन केले जाईल.
ब्रजसुंदरपूर गाव, रणपूर ब्लॉक, नयागढ जिल्हा , ओदिशा
या प्रशिक्षित सीआरपींना म्हणजेच समुदाय संसाधन व्यक्तींना जिल्ह्याच्या अग्रणी बँकेने स्थापन केलेल्या ग्रामीण स्वयंरोजगार प्रशिक्षण संस्थांमध्ये  सहा दिवसांचे निवासी प्रशिक्षण दिले जाते.या सर्व संसाधन व्यक्तींना आर्थिक साक्षरता समुदाय संसाधन व्यक्ती  म्हणून ओळखले जाते, त्यांना स्थानिक भाषांमध्ये प्रशिक्षण साधन संच देखील प्रदान केला जातो.
गोविंदपूर गाव, गुईजन ब्लॉक, तिनसुकिया जिल्हा, आसाम
ग्राम विकास मंत्रालयाने "SAKSHAM" नावाचे एक मोबाइल आणि वेब-आधारित अप्लीकेशन विकसित केले आहे. केंद्राच्या समुदाय संसाधन व्यक्तीद्वारे ,प्रत्येक बचत गट आणि गावासाठी विविध आर्थिक सेवा उपलब्ध करून देण्यासाठी , मुख्य कमतरता जाणून घेण्यासाठी आणि त्यानुसार प्रशिक्षण देण्यासाठी आणि आवश्यक वित्तीय सेवा वितरीत करण्यासाठी केला जाईल, यासाठी अप्लीकेशनचा उपयोग केला जाईल.
सिरसोड गाव, करेरा ब्लॉक, शिवपुरी जिल्हा, मध्य प्रदेश
महाराष्ट्रासह 13 राज्यांच्या ग्रामीण आजीविका अभियानानी  महिला बचत गट सदस्यांसाठी ब्लॉक आणि जिल्हास्तरीय कार्यक्रम आयोजित केले आहेत.वरील राज्यांमधील या केंद्रांच्या अनुभवांच्या आधारे, इतर राज्यात राष्ट्रीय ग्रामीण आजीविका अभियान राबवण्याचा निर्णय घेतला जाईल.
गांधारिया गाव, चतरा सदर ब्लॉक, छतरा जिल्हा, झारखंड
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 275
आरोग्य आणि कुटुंब कल्याण मंत्रालय
जे. पी. नड्डा यांनी घेतला निपाह विषाणू संसर्गाबाबत सार्वजनिक आरोग्य उपाययोजनांचा आढावा
(नवी दिल्ली, 2 जून 2018
केंद्रीय आरोग्य आणि कुटुंब कल्याणमंत्री जे. पी. नड्डा यांनी आज केरळच्या आरोग्यमंत्र्यांबरोबर प्रत्यक्ष स्थितीचा आढावा घेतला आणि निपाह विषाणू संसर्गबाधित परिसरातील सार्वजनिक आरोग्याच्या उपाययोजनांची माहिती घेतली. परिस्थितीचा आढावा घेतल्यानंतर केंद्रीय पथकाने निपाह संसर्गावरील उपचार, समर्पित एकांत सुविधा आणि कठोर संसर्ग नियंत्रण पद्धती सुचवल्या.
केरळमध्ये 17 जणांचा निपाह विषाणूमुळे मृत्यू झाल्याच्या पार्श्वभूमीवर केंद्र सरकारने आम जनतेसाठी सूचना आणि मार्गदर्शक तत्त्वे जारी केली.
S.Tupe/S.Kane/P.Kor
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते जगातील पहिल्या बीएस 6 स्टेज II ‘इलेक्ट्रिफाईड फ्लेक्स फ्युएल वाहनाच्या’ प्रोटोटाईपचे उद्घाटन
केंद्र सरकारने इथेनॉलच्या वापरावर दिलेला भर उर्जेच्या संदर्भातील स्वयंपूर्णता मिळवणे, शेतकऱ्यांचे उत्पन्न दुप्पट करणे, उर्जादाते म्हणून त्यांच्यात स्थित्यंतर घडवून आणणे या उद्दिष्टांसह त्यांना अन्नदाता म्हणून मदत करणे आणि पर्यावरणावर सकारात्मक प्रभाव ठेवणे यांना अनुसरून आहे: केंद्रीय मंत्री गडकरी
नवी दिल्ली, 29 ऑगस्ट 2023
केंद्रीय रस्ते वाहतूक आणि महामार्ग मंत्री नितीन गडकरी यांनी आज नवी दिल्ली येथे जगातील पहिल्या बीएस 6 स्टेज II ‘इलेक्ट्रिफाईड फ्लेक्स फ्युएल वाहनाच्या’ प्रोटोटाईपचे उद्घाटन केले. हे वाहन टोयोटा किर्लोस्कर मोटर कंपनीने विकसित केले आहे. या कार्यक्रमाला, केंद्रीय मंत्री हरदीप सिंह पुरी, केंद्रीय मंत्री महेंद्र नाथ पांडे, टोयोटा कंपनीचे व्यवस्थापकीय संचालक आणि मुख्य कार्यकारी अधिकारी मासाकाझु योशीमुरा, किर्लोस्कर सिस्टिम्स कंपनीच्या व्यवस्थापकीय संचालक आणि मुख्य कार्यकारी अधिकारी गीतांजली किर्लोस्कर,जपानच्या दूतावासातील राजदूत, सरकारी अधिकारी यांच्यासह केंद्र सरकारचे वरिष्ठ अधिकारी आणि सल्लागार उपस्थित होते.
याप्रसंगी बोलताना, केंद्रीय मंत्री नितीन गडकरी यांनी सांगितले की, इथेनॉल हे स्वदेशी, पर्यावरण-स्नेही आणि नवीकरणीय इंधन असून भारतात या इंधनाला मोठा वाव आहे. मोदी सरकारने इथेनॉलच्या वापरावर दिलेला भर उर्जेच्या संदर्भातील स्वयंपूर्णता मिळवणे, शेतकऱ्यांचे उत्पन्न दुप्पट करणे, उर्जादाते म्हणून त्यांच्यात स्थित्यंतर घडवून आणणे या उद्दिष्टांसह त्यांना अन्नदाता म्हणून मदत करणे आणि पर्यावरणावर सकारात्मक प्रभाव टाकणे सुरु ठेवणे यांना अनुसरून आहे. ते म्हणाले की ज्या दिवशी इथेनॉलची अर्थव्यवस्था 2 लाख कोटी रुपयांची होईल तेव्हा कृषी क्षेत्राच्या विकासाचा दर सध्याच्या 12% वरुन 20% पर्यंत पोहोचेल. जैवइंधनांच्या क्षेत्रातील अभिनव संशोधनांबद्दल बोलताना केंद्रीय मंत्री गडकरी यांनी आसाममधील नुमलीगड येथे भारतीय तेल महामंडळाने उभारलेल्या तेल शुद्धीकरण केंद्राचा उल्लेख चर्चा केला. या केंद्रामध्ये जैवइथेनॉल निर्मितीसाठी बांबूचा वापर केला जातो.
आज उद्घाटन झालेले हे अभिनव पद्धतीचे वाहन इनोव्हा हायक्रॉसवर आधारित आहे आणि त्याची निर्मिती करताना भारताच्या अधिक कठोर उत्सर्जनविषयक मानकांची पूर्तता करण्यात आली आहे. त्यामुळे ते जागतिक पातळीवरील सर्वात पहिले बीएस 6  ‘इलेक्ट्रिफाईड फ्लेक्स फ्युएल वाहनाच्या’ प्रोटोटाईप वाहन ठरले आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
आरोग्य आणि कुटुंब कल्याण मंत्रालय
क्षयरोग मुक्त भारत
केंद्रीय आरोग्य मंत्री डॉक्टर हर्षवर्धन यांचे क्षयरोग तंत्रज्ञान कन्सल्टंट नेटवर्कला संबोधन
पोलिओ निर्मूलन आणि व्यवस्थापन यासंदर्भातील जागतिक आरोग्य संघटनेच्या भूमिकेची केली प्रशंसा
क्षयरोगाचे भारतातून उच्चाटन झाल्यास त्याचा संपूर्ण जगावर सुपरिणाम हर्षवर्धन
नवी दिल्ली, 13 एप्रिल 2021
केंद्रीय आरोग्य आणि कुटुंब कल्याण मंत्री हर्षवर्धन यांनी, जागतिक आरोग्य संघटना व राष्ट्रीय क्षयरोगासाठीचे प्रणालीच्या माध्यमातून क्षयरोग तंत्रज्ञान कन्सल्टंट नेटवर्कला संबोधित केले. या वेळी जागतिक आरोग्य संघटना- SEARO च्या विभागीय अध्यक्ष पूनम क्षेत्रपाल सिंग आणि जागतिक आरोग्य संघटनेचे भारतातील प्रतिनिधी डॉक्टर रोड्रिको आफ्रीन हे उपस्थित होते.
वर्ष 2025 पर्यंत क्षयरोग निर्मूलन करण्याच्या दिशेने भारताच्या सुरू असलेल्या प्रवासात सहयोग दिल्याबद्दल हर्षवर्धन यांनी जागतिक आरोग्य संघटनेचे सुरुवातीला अभिनंदन केले. भारतीय वैद्यकीय परिषद आणि भारतीय प्रतिबंधात्मक आणि सामाजिक वैद्यक या संस्थांना मदतीचा हात दिल्याबद्दल व सध्याच्या उप- राष्ट्रीय रोग प्रमाणीकरणाच्या बाबतीत सहकार्य दिल्याबद्दल त्यांनी जागतिक आरोग्य संघटनेला धन्यवाद दिले.
सर्व आरोग्य विषयक बाबींमध्ये जागतिक आरोग्य संघटना सतत होणाऱ्या बदलांची माहिती देणारे उगमस्थान आहे. जागतिक आरोग्य संघटनेने राष्ट्रीय आरोग्य धोरण ठरवण्यासाठी किंवा आयुष्मान भारत वा डिजिटल हेल्थला चालना यासारख्या योजनाची आखणी करताना नेहमीच मदत केली आहे.
दिल्लीचे आरोग्य मंत्री असताना जागतिक आरोग्य संघटनेसोबत आपली भागीदारी उपयुक्त ठरली असे सांगत भारतातील पोलियो उच्चाटनाच्या बाबतीत जागतिक आरोग्य संघटनेने बजावलेली कामगिरी कौतुकास्पद होती असे त्यांनी नमूद केले. कोविड संकटात जागतिक आरोग्य संघटने केलेले सहाय्यही त्यांनी नमूद केले.
कन्सल्टंट नेटवर्कने राष्ट्रीय पोलियो निर्मूलन मोहिमेत बजावलेली महत्वाची भूमिका त्यांनी अधोरेखित केली. गणतीत येत नसलेले क्षयरोगी व योग्य उपचार यांच्या बाबतीत ती उपयुक्त ठरल्यामुळे आपल्या सार्वजनिक व खाजगी अश्या दोनही आरोग्यव्यवस्था आपल्याला क्षयरोग्यापर्यत पोचण्यास मदत करतात. याशिवाय आमच्या सक्रिय रुग्ण शोध मोहिमा तसेच क्षयरोग रुग्णांसाठी विना शुल्क उपचारांची सुविधा याबाबतीतही त्यांची मदत होउ शकते. योग्य निदान आणि त्वरित उपचार ही क्षयरोग निर्मूलनासाठीची गुरुकिल्ली आहे . कन्सल्टंट नेटवर्कने आता या रोगात झालेल्या व्यक्ती शोधणे आणि नवीन रोगी तयार होणार नाहीत याकडे लक्ष देणे आवश्यक आहे
आपल्या भाषणाच्या शेवटी त्यांनी भारतातून टीबीचे उच्चाटन हे फक्त भारतासाठीच महत्त्वाचे नसून संपूर्ण जगात त्याचे अधिक सखोल परिणाम होणार आहेत यावर भर दिला याशिवाय छोट्या देशांना यामुळे प्रोत्साहन मिळेल असेही त्यांनी सांगितले.
भारतातील क्षयरोग निर्मूलन फक्त भारतातच नाही तर इतरही देशांमध्ये अधिक सखोल परिणाम घडवून आणेल. आणि छोट्या देशांनाही प्रेरणा देईल असे ते म्हणाले.
भारताची क्षयरोग निर्मूलनीसाठी असलेली राजकीय इच्छाशक्ती 2016-2018 यादरम्यानच्या अर्थसंकल्पीय निधीच्या चौपट निधी च्या तरतुदीमुळे दिसून आल्याचे पूनम खेत्रपाल सिंग यावेळी म्हणाल्या.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 422
संरक्षण मंत्रालय
आर्मी कमांडर परिषदेचा पहिला टप्पा दिनांक 27 मे ते 29मे दरम्यान
आर्मी कमांडर परिषद उच्च स्तरीय द्वैवार्षिक कार्यक्रम असून या परिषदेमध्ये महत्त्वाच्या धोरणात्मक निर्णयांना पोषक ठरणाऱ्या संकल्पनांवर चर्चा करण्यात येते. एप्रिल 2020 मध्ये होणारी ही परिषद कोविड-19 महामारीमुळे पुढे ढकलण्यात आली होती. आता दोन टप्प्यांमध्ये या परिषदेचे आयोजन होणार असून 27 ते 29 मे दरम्यान या परिषदेच्या पहिल्या टप्प्याचे आयोजन होईल. त्यानंतर दुसऱ्या टप्प्यातील परिषद जून 2020च्या शेवटच्या आठवड्यात आयोजित करण्यात येईल.
भारतीय लष्करासमोर सध्या निर्माण होणाऱ्या सुरक्षाविषयक स्थितीबाबत आणि प्रशासकीय आव्हानांबाबत तसेच लष्कराच्या भावी वाटचालीची दिशा निश्चित करण्याबाबत लष्कराच्या वरिष्ठ अधिकाऱ्यांचे या परिषदेत व्यापक विचारमंथन होईल. अतिशय उच्च दर्जा आणि अचूकतेसाठी लष्कराचे कमांडर आणि वरिष्ठ अधिकारी यांचा समावेश असलेल्या कॉलेजियेट प्रणालीच्या माध्यमातून निर्णय घेतले जातात. साउथ ब्लॉकमध्ये होणाऱ्या पहिल्या टप्प्यांतर्गत लॉजिस्टिक्स आणि मनुष्यबळाशी संबंधित अभ्यासासह परिचालन आणि प्रशासकीय मुद्द्यांच्या विविध पैलूंवर चर्चा होईल.
ग्राहक व्यवहार, अन्न आणि सार्वजनिक पुरवठा मंत्रालय
मानके गुणवत्तेची सर्वोच्च पातळी निश्चित करतात, आणि ग्राहकांसाठी उच्च-गुणवत्तेच्या उत्पादनांची उपलब्धता सुनिश्चित करतात: भारतीय मानक संस्थेचे  महासंचालक प्रमोद कुमार तिवारी
पादत्राणांच्या 24 उत्पादनांना 1 जुलै 2023 पासून बीआयएस परवाना बंधनकारक
नवी दिल्ली, 19 जून 2023
मानके गुणवत्तेची सर्वोच्च पातळी निश्चित करतात आणि त्यामुळे सर्व ग्राहकांसाठी उच्च-गुणवत्तेच्या उत्पादनांची उपलब्धता सुनिश्चित होते, असे भारतीय मानक संस्थेचे  महासंचालक प्रमोद कुमार तिवारी यांनी म्हटले आहे. ते आज नवी दिल्ली मध्ये प्रसारमाध्यमांना संबोधित करताना बोलत होते. भारत सरकारने पादत्राणे आणि इतर उत्पादनांसाठी नुकत्याच जारी केलेल्या गुणवत्ता नियंत्रण आदेशांचे  महत्त्व तिवारी यांनी यावेळी अधोरेखित केले.
ते म्हणाले की, 1 जुलै 2023 पासून चामडे आणि इतर पदार्थांपासून बनवलेल्या, तसेच सर्व पॉलिमेरिक आणि सर्व रबर युक्त पदार्थांपासून बनवलेल्या पादत्राणांच्या श्रेणींमधील 24 पादत्राणे उत्पादनांसाठी क्यूसीओ लागू केले जाईल, आणि त्यानंतर, या क्यूसीओ अंतर्गत उत्पादनांचे उत्पादन, आयात किंवा विक्री करण्यासाठी बीआयएस परवाना बंधनकारक असेल. मात्र, नुकत्याच सुधारणा केलेल्या 5 मानकांसाठी, उत्पादकांना, सुधारित वैशिष्ट्यांची पूर्तता करण्यासाठी, 1 जानेवारी 2024 पर्यंत सहा महिन्यांचा वाढीव कालावधी देण्यात येईल.
बीआयएसच्या उपक्रमांची माहिती देताना तिवारी यांनी सांगितले की, बीआयएस ने स्टँडर्ड्स क्लब, अर्थात मानक गटाचे मार्गदर्शक आणि विद्यार्थ्यांना माहितीची देवाणघेवाण करण्यासाठी, नुकतेच ‘मानक रथ’ नावाचे एक ऑनलाइन व्यासपीठ सुरु केले आहे. विद्यार्थ्यांना गुणवत्तेचे ब्रँड अॅम्बेसेडर बनवणे, हे या उपक्रमाचे उद्दिष्ट आहे. ‘मानक रथ’चा उपयोग स्टँडर्ड्स क्लबच्या विद्यार्थ्यांसाठी विज्ञान आणि दर्जेदार विषयांवर प्रश्नमंजुषा, मानक लेखन आणि इतर स्पर्धा आयोजित करण्यासाठी केला जाईल, असे ते म्हणाले.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
उपराष्ट्रपती कार्यालय
उपराष्ट्रपती जगदीप धनखड यांनी देशवासियांना बुद्ध पौर्णिमेच्या दिल्या शुभेच्छा
उपराष्ट्रपती जगदीप धनखड यांनी देशवासियांना बुद्धपौर्णिमेच्या शुभेच्छा दिल्या आहेत. आपल्या संदेशात त्यांनी म्हटले आहे की, बुद्ध पौर्णिमेच्या शुभ प्रसंगी मी लोकांना मनःपूर्वक शुभेच्छा देतो.
बुद्ध पौर्णिमा हा दिवस गौतम बुद्ध यांनी दिलेली शिकवण आत्मसात करण्याचा दिवस आहे, त्यांनी आपले संपूर्ण जीवन मानवतेला विचारातील उदात्तता आणि कृतीद्वारे मार्गदर्शन करण्यासाठी समर्पित केले. अहिंसा, सहिष्णुता आणि शांतता याबद्दलचा त्यांचा संदेश सर्वदूर पसरला आहे आणि तो संदेश सर्वांना सहानुभूती आणि सलोखा असलेल्या समाजाची उभारणी करण्यासाठी प्रेरित करत राहील.
या शुभप्रसंगी , भगवान बुद्धांच्या धम्मच्या सिद्धांताप्रति आपण स्वतःला पुनसमर्पित करू या आणि करूणा आणि दयाळूपणा हे सद्गुण आत्मसात करण्याचा प्रयत्न करूया.
दूरसंचार आणि माहिती तंत्रज्ञान मंत्रालय
“स्मारके आणि वारसा स्थळ संवर्धनविषयक आंतरराष्ट्रीय दिना’निमित्त पणजी टपाल विभागाकडून “गोव्यातील स्थापत्यशास्त्र समृद्ध वास्तू’ या विष्यावरच्या चित्रमय पोस्ट कार्ड्स आणि आणि विशेष कॅन्सलेशन्सचे प्रकाशन
पणजी/ गोवा, 18 एप्रिल 2022
“स्मारके आणि वारसा स्थळ संवर्धनविषयक आंतरराष्ट्रीय दिना’ निमित्त 18 एप्रिल 2022 रोजी भारतीय टपाल विभागाने “गोव्यातील स्थापत्यशास्त्र समृद्ध वास्तू’ या विष्यावरच्या चित्रमय पोस्टकार्डस आणि आणि विशेष कॅन्सलेशन्सचे प्रकाशन केले. हे प्रकाशन वीणा श्रीनिवास, मुख्य टपाल महासंचालक, महाराष्ट्र विभाग, मुंबई आणि स्वाती पांडेय, टपाल महासंचालक, गोवा विभाग, पणजी, तसेच नार्सिम्हा सामी, वरिष्ठ टपाल अधीक्षक, गोवा विभाग, पणजी, यांच्या हस्ते करण्यात आले. या प्रसंगी डॉ बर्नार्ड रॉड्रिग्ज, अध्यक्ष, टपाल तिकीट संग्राहक तसेच नाणी व पदके अभ्यासक संस्था, गोवा उपस्थित होते. संस्थेचे सदस्य तसेच टपाल विभागाचे इतर अधिकारी दुरदृष्य प्रणालीद्वारे पणजी येतील टपाल भवनाच्या सभागृहातून या कार्यक्रमात सहभागी झाले होते.
“स्मारके आणि वारसा स्थळ संवर्धनविषयक आंतरराष्ट्रीय दिना’निमित्त प्रकाशित करण्यात आलेल्या विशेष कॅन्सलेशन्सच्या संरचनेत खास परंपरागत पोर्तुगीज धाटणीच्या खिडक्या दाखविण्यात आल्या आहेत. पोस्टकार्ड्सच्या संचात 4 पोस्टकार्ड्स आहेत ज्यात 1. मडगाव नगरपालिका इमारत, 2. पणजी जुने सचिवालय , 3. फर्नांडिस वारसा घर आणि 4. ब्रागांझा मॅनशन यांचा समावेश आहे. चित्रमय पोस्टकार्ड्सचा हा संच पणजी मुख्य टपाल कार्यालयात विक्रीसाठी उपलब्ध असून याची किंमत 90 रुपये प्रती संच आहे.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
पंतप्रधान कार्यालय
ब्रिक्स शिखर परिषदेच्या पार्श्वभूमीवर पंतप्रधान नरेंद्र मोदी आणि ब्राझीलचे राष्ट्राध्यक्ष जेयर मेसियस बोल्सोनोरो यांच्यात चर्चा
(नवी दिल्ली, 14 नोव्हेंबर 2019
11 व्या ब्रिक्स शिखर परिषदेच्या पार्श्वभूमीवर पंतप्रधान नरेंद्र मोदी यांनी 13 नोव्हेंबरला ब्राझीलचे राष्ट्राध्यक्ष जेयर मेसियस बोल्सोनोरो यांची भेट घेतली.
2020 च्या प्रजासत्ताक दिनी प्रमुख पाहुणे म्हणून येण्याकरता पंतप्रधानांनी ब्राझीलच्या राष्ट्राध्यक्षांना आमंत्रित केले. ब्राझीलच्या राष्ट्राध्यक्षांनी या निमंत्रणाचा सहर्ष स्वीकार केला.
धोरणात्मक भागीदारी वृद्धींगत करण्यासाठी दोन्ही नेत्यांनी यावेळी मान्यता दर्शवली. व्यापारविषयक मुद्यांवर चर्चा करण्यासाठी आपण उत्सूक असल्याचे पंतप्रधानांनी यावेळी सांगितले. कृषी अवजारे, पशुपालन, जैव इंधन यासह ब्राझीलकडून संभाव्य गुंतवणुकीच्या इतर क्षेत्रांचा पंतप्रधानांनी उल्लेख केला.
ब्राझीलच्या राष्ट्राध्यक्षांनी यासंदर्भात तयारी दर्शवत आपल्या भारत भेटीदरम्यान आपल्यासमवेत मोठे व्यापारी प्रतिनिधीमंडळही राहील असे सांगितले. अंतराळ आणि संरक्षण क्षेत्रासह इतर क्षेत्रातल्या सहकार्याबाबतही उभय नेत्यांनी चर्चा केली. भारतीय नागरिकांना व्हिसा मुक्त पर्यटनासाठी परवानगी देण्याच्या ब्राझीलच्या राष्ट्राध्यक्षांच्या निर्णयाचे पंतप्रधानांनी स्वागत केले.
B.Gokhale/N.Chitale/P.Kor
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 156 कोटी 76 लाखांहून अधिक मात्रा देण्याचे काम पूर्ण
गेल्या 24 तासांत, कोविड-19 प्रतिबंधक लसीच्या 66 लाखांहून अधिक मात्रा देण्यात आल्या
देशातील रोगमुक्ती दर सध्या 94.51%
गेल्या 24 तासांत देशात 2,71,202 नव्या कोरोना बाधित रुग्णांची नोंद
आतापर्यंत एकूण 7,743 ओमायक्राॅन रुग्ण आढळले आहेत; कालपासून त्यात 28.17%ची वाढ
भारतातील सध्याची कोविड सक्रीय रुग्णसंख्या 15,50,377
साप्ताहिक पॉझिटीव्हिटी दर सध्या 13.69% आहे
गेल्या 24 तासांच्या कालावधीत, कोविड प्रतिबंधक लसीच्या 66 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 156 कोटी 76 लाखांचा  टप्पा ओलांडला आहे.
देशभरात 1,68,19,744 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,90,230
|
|
2nd Dose
|
|
97,78,245
|
|
Precaution Dose
|
|
17,92,784
|
|
FLWs
|
|
1st Dose
|
|
1,83,88,876
|
|
2nd Dose
|
|
1,70,49,834
|
|
Precaution Dose
|
|
14,45,001
|
|
Age Group 15-18 years
|
|
1st Dose
|
|
3,38,50,912
|
|
Age Group 18-44 years
|
|
1st Dose
|
|
52,43,73,196
|
|
2nd Dose
|
|
36,77,87,472
|
|
Age Group 45-59 years
|
|
1st Dose
|
|
19,74,63,780
|
|
2nd Dose
|
|
16,06,21,798
|
|
Over 60 years
|
|
1st Dose
|
|
12,30,32,724
|
|
2nd Dose
|
|
10,05,59,109
|
|
Precaution Dose
|
|
10,81,493
|
|
Precaution Dose
|
|
43,19,278
|
|
Total
|
|
1,56,76,15,454
गेल्या 24 तासांत 1,38,331 रुग्ण कोविड आजारातून बरे झाल्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,50,85,721 झाली आहे.
परिणामी, भारतातील रोगमुक्ती दर आता 94.51% झाला आहे.
गेल्या 24 तासांत, देशात 2,71,202 नव्या कोविड बाधितांची नोंद झाली.
भारतातील कोविड सक्रीय रुग्णसंख्या सध्या 15,50,377 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 4.18% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासांत देशात एकूण 16,65,404 चाचण्या करण्यात आल्या. देशात आतापर्यंत एकंदर 70 कोटी 24 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 13.69% आणि दैनंदिन पॉझिटीव्हिटी दर 16.28% इतका आहे.
राष्ट्रपती कार्यालय
डॉ. झाकीर हुसेन यांच्या जयंतीनिमित्त राष्ट्रपती द्रौपदी मुर्मु यांनी वाहिली श्रद्धांजली
देशाचे माजी राष्ट्रपती डॉ. झाकिर हुसेन यांच्या जयंतीनिमित्त, राष्ट्रपती द्रौपदी मुर्मु यांनी त्यांना आज  राष्ट्रपती भवनात पुष्पांजली अर्पण करत अभिवादन केले.
अर्थ मंत्रालय
जागतिक सीमाशुल्क संघटनेच्या आशिया-पॅसिफिक विभागाच्या सीमाशुल्क प्रशासनाच्या प्रादेशिक प्रमुखांच्या बैठकीचे सीबीआयसीकडून कोची येथे आयोजन
नवी दिल्ली, 8 मे 2019
जागतिक सीमा शुल्क संघटनेच्या आशिया-पॅसिफिक विभागाच्या सीमाशुल्क प्रशासनाच्या प्रादेशिक प्रमुखांची बैठक, सीबीआयसी अर्थात केंद्रीय अप्रत्यक्ष कर आणि सीमाशुल्क मंडळाने आजपासून दहा मे पर्यंत कोची येथे आयोजित केली आहे. 1 जुलै 2018 पासून दोन वर्षांच्या कालावधीसाठी आशिया-पॅसिफिक विभागाचा उपाध्यक्ष या नात्याने भारताने ही बैठक आयोजित केली आहे.
या भागात सीमापार व्यापाराला सुविधा आणि प्रोत्साहन देण्याच्या दृष्टीने जागतिक सीमाशुल्क संघटनेचे कार्यक्रम आणि उपाययोजना पुढे नेण्यात झालेल्या प्रगतीचा आढावा या बैठकीत घेतला जाईल. हे उद्दीष्ट साध्य करण्यासाठी आवश्यक क्षमता, वृद्धी आणि तंत्रसहाय्याबाबतही बैठकीत उहापोह अपेक्षित आहे.
आशिया-पॅसिफिक विभागातल्या वीसपेक्षा जास्त देशांचे सीमाशुल्क प्रतिनिधीमंडळ या बैठकीत सहभागी होत असून सीबीआयसीचे अध्यक्ष प्रणव कुमार दास बैठकीच्या अध्यक्षस्थानी आहेत.
आशिया-पॅसिफिक विभागाचे उपाध्यक्ष म्हणून भारतासाठी मार्गदर्शन करणाऱ्या धोरणात्मक तत्वांचा दास यांनी पुनरुच्चार केला. या प्रदेशात उत्तम दूरसंवाद आणि कनेक्टिविटी, तंत्रज्ञानाचा वापर, सर्वसमावेशक दृष्टीकोन आणि महत्वाच्या मुद्यांवर मतैक्य यांचा यात समावेश असल्याचे ते म्हणाले.
B.Gokhale/N.Chitale/P.Malandkar
(Visitor Counter : 71
युवा व्यवहार आणि क्रीडा मंत्रालय
खेळांमध्ये नैपुण्य असलेल्या नागरी सेवेतील अधिकाऱ्यांचा क्रीडा प्रशासनात समावेश करायला हवा: हॉकी ऑलिम्पिकपटू डॉ. एम. पी . गणेश
इंडिया ब्लेझर मिळवणे आणि परिधान करणे, हा माझा सर्वात मोठा सन्मान होता : निपुण क्रिकेटपटू अंजुम चोप्रा
नवी दिल्ली, 30 जुलै 2021
टोकियो ऑलिम्पिक सुरु असून संपूर्ण देश क्रीडा स्पर्धा पाहण्यासाठी उत्सुक आहे. याच अनुषंगाने पत्र सूचना कार्यालय  आणि प्रादेशिक लोक संपर्क विभाग  चंदीगड यांनी आज 'क्रीडा क्षेत्रात महिला ' या विषयावर वेबिनार आयोजित केले होते. ऑलिम्पियन आणि भारतीय पुरुष हॉकी संघाचे माजी कर्णधार डॉ. एम पी गणेश, भारतीय महिला क्रिकेट संघाच्या माजी कर्णधार अंजुम चोप्रा हे आंतरराष्ट्रीय स्तरावरचे प्रख्यात खेळाडू अतिथी वक्ते म्हणून सहभागी झाले होते. हे दोन्ही वक्ते त्यांच्या क्षेत्रातील पद्मश्री आणि अर्जुन पुरस्कारप्राप्त खेळाडू आहेत.
आपल्या स्वागतपर भाषणात पीआयबी, चंदीगडच्या अतिरिक्त महासंचालक देवप्रीत सिंग यांनी आपल्या मार्गात येणाऱ्या विविध अडथळ्यांवर मात करून देशाचा गौरव वाढवणाऱ्या महिला खेळाडूंच्या उत्कृष्ट कामगिरीचे कौतुक केले.
डॉ. मुलेरा पूवय्या गणेश हे भारतीय संघाचे प्रशिक्षकही होते आणि 1973 मध्ये अर्जुन पुरस्कार आणि 2020 मध्ये पद्मश्री पुरस्कारानेत्यांना गौरवण्यात आले होते. अंजुम चोप्रा या क्रिकेट विश्लेषक असून भारतातील दूरचित्रवाणीवरील पहिल्या महिला समालोचक आहेत. त्यांच्या कामगिरीबद्दल 2007 मध्ये अर्जुन पुरस्कार आणि 2014 मध्ये पद्मश्री पुरस्काराने त्यांना सन्मानित करण्यात आले होते.
प्राथमिक आणि माध्यमिक शाळांमध्ये क्रीडा हा अनिवार्य विषय बनवायला हवा, यामुळे भारताला प्रतिभावान खेळाडू तयार करण्यास मदत होईल, असे गणेश म्हणाले. प्रशासनात क्रीडा क्षेत्रातील व्यक्तींच्या सहभागाबाबतच्या प्रश्नाला उत्तर देताना ते म्हणाले , "खेळांमध्ये नैपुण्य असलेल्या नागरी सेवेतील अधिकाऱ्यांचा क्रीडा प्रशासनात समावेश करायला हवा.."
श्रोत्यांच्या एका प्रश्नाला उत्तर देताना अंजुम म्हणाल्या, “प्रत्येकाला प्रोत्साहनाची गरज आहे, मग तो पुरुष असो किंवा महिला खेळाडू असेल. मात्र पुरुष आणि महिलांचे जग वेगळे आहे. खेळ सामान्यतः पुरुषांशी संबंधित मानले जातात. आमची पिढी ही धारणा बदलेल. ”
एक उत्कृष्ट क्रिकेटपटू, अभिनेता किंवा समालोचक यापैकी कुठल्या भूमिकेने सर्वात जास्त आनंद दिला, यावर उत्तर देताना अंजुम म्हणाल्या "इंडिया ब्लेझर मिळवणे आणि परिधान करणे हा माझा सर्वात मोठा सन्मान होता ".
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
पंतप्रधान कार्यालय
G20 नेत्यांच्या शिखर परिषदेच्या निमित्ताने, पंतप्रधान आणि फेडरल रिपब्लिक ऑफ जर्मनीच्या चान्सलर डॉ. अँजेला मर्केल यांची भेट
पंतप्रधान श्री नरेंद्र मोदी यांनी 31 ऑक्टोबर 2021 रोजी रोम, इटली येथे जी 20 शिखर परिषदेच्या निमित्ताने फेडरल रिपब्लिक ऑफ जर्मनीच्या चॅन्सलर डॉ. अँजेला मर्केल यांची भेट घेतली.
त्यांच्यासोबतचे दीर्घकालीन सहकार्य आणि वैयक्तिक मैत्रीचे स्मरण करून,केवळ जर्मनीतच नव्हे तर युरोपीय आणि जागतिक स्तरावरील नेतृत्वासाठी पंतप्रधानांनी चान्सलर मर्केल यांचे कौतुक केले. मर्केल यांच्या उत्तराधिकाऱ्यांसोबत दृढ धोरणात्मक भागीदारी कायम ठेवण्यासाठी पंतप्रधानांनी वचनबद्धता दर्शवली.
उभय नेत्यांनी भारत आणि जर्मनी यांच्यातील दृढ द्विपक्षीय सहकार्याबद्दल समाधान व्यक्त केले तसेच व्यापार आणि गुंतवणूक संबंध अधिक दृढ करण्याचे वचन दिले. हरित हायड्रोजनसह नवीन क्षेत्रांमध्ये भारत-जर्मनी धोरणात्मक भागीदारीची व्याप्ती वाढवण्यासही त्यांनी सहमती दर्शवली.
पंतप्रधानांनी डॉ मर्केल यांना भविष्यासाठी शुभेच्छा दिल्या आणि त्यांना भारत भेटीसाठी आमंत्रित केले.